
HOTĂRÂREA nr. 48/ 2022
privind aprobarea programului de acţiuni şi lucrări publice de interes local

executate în anul 2022 cu beneficiarii de venit minim garantat stabilit potrivit prevederilor Legii nr. 416/ 2001 

hotărârea a fost aprobată prin vot liber exprimat cu unanimitate de voturi

Consiliul local al Municipiului Lupeni,


Văzând Proiectul de hotărâre nr. 43/ 2022 precum și Referatul de aprobare nr. 7322/ 4 martie 2022 prin care Primarul Municipiului Lupeni, domnul Lucian Marius Resmeriță propune aprobarea programului de acţiuni şi lucrări publice de interes local executate în anul 2022 cu beneficiarii de venit minim garantat stabilit potrivit prevederilor Legii nr. 416/ 2001;


Ținând cont de Raportul comun nr. 6080/ 23 februarie 2022 prezentat de Direcția Tehnică și Direcția de Asistență Socială din cadrul Primăriei Municipiului Lupeni;
 Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;
Având în vedere necesitatea stabilirii programului acţiunilor şi a lucrărilor publice de interes comunitar executate de beneficiarii de venit minim garantat în anul 2022 stabilit potrivit prevederilor Legii  nr. 416/ 2001;  


Ţinând cont de prevederile art. 6 alin. (7) al Legii nr. 416/ 2001 privind venitul minim garantat, cu modificările şi completările ulterioare dar şi ale art. 28 alin. (3) din Normele Metodologice din 2011 aprobate prin H.G. nr. 50/ 2011 pentru aprobarea Normelor metodologice de aplicare a prevederilor Legii nr. 416/ 2001 privind venitul minim garantat;


În conformitate cu prevederile Legii transparenței decizionale în administrația publică nr. 52/ 2003, republicată, cu modificările și completările ulterioare;

În temeiul dispoziţiilor art. 129 alin. (1), alin. (2) lit. „d”, alin. (7) lit. „b”, „i” şi „k”, alin. (14) precum și art. 139 alin. (1) din Ordonanța de Urgență nr. 57/ 2019 privind Codul administrativ
H O T Ă R Ă Ş T E


Art. 1 Se aprobă programul de acţiuni şi lucrări publice de interes local care vor fi executate în anul 2022 cu beneficiarii de venit minim garantat stabilit potrivit prevederilor Legii nr. 416/ 2001, cu modificările şi completările ulterioare, prezentat în anexa nr. 1 la prezenta hotărâre.


Art. 2 Programul de lucrări publice prezentat în anexa nr. 1 care face parte integrantă din prezenta hotărâre va putea fi adaptat de către Primarul Municipiului Lupeni în funcţie de necesităţile şi situaţiile concrete cu care se va confruntă Municipiul Lupeni.


Art. 3 Pentru derularea în condiţii optime a programului de acţiuni şi lucrări publice de interes local nu se va putea depăşi regimul normal de lucru (8 ore/ zi de muncă) şi vor fi respectate normele de securitate şi igienă a muncii.

Art. 4 Hotărârea poate fi atacată conform prevederilor Legii nr. 554/ 2004 a contenciosului administrativ, cu modificările şi completările ulterioare.


Art. 5 Hotărârea se va comunica Prefecturii Hunedoara în vederea exercitării controlului cu privire la legalitate, AJPIS Hunedoara şi Direcței de Asistenţă Socială Lupeni fiind adusă la cunoştinţă publică prin grija Secretarului Primăriei Municipiului Lupeni. 

Lupeni, 

               Prof. RODICA CÎMPEAN
                              Jr. MARIUS CLAUDIU BĂLOI

Anexa nr. 1  la Hotărârea nr. 48/ 2022 

PROGRAMUL DE ACŢIUNI ŞI LUCRĂRI PUBLICE DE INTERES LOCAL EXECUTATE ÎN ANUL 2022 CU BENEFICIARII DE VENIT MINIM GARANTAT

I. Primăvară – toamnă:

- întreţinerea şi asigurarea curăţeniei în cartierele Municipiului Lupeni;

- întreţineri şi ecologizări în Staţiunea Turistică “Straja” Lupeni precum şi efectuarea unor lucrări de amenajare care nu presupun muncă calificată;

- întreţinerea balustradelor podurilor şi podeţelor din Municipiul Lupeni;

- întreţineri şi curăţiri de cimitire;

- curăţire rigole străzi;

- decolmatări de pâraie şi canale;

- curăţiri de subsoluri;

- zugrăvirea unor imobile;

- întreţinerea şi asigurarea curăţeniei în zonele verzi;

- toaletarea arborilor și arbuștilor;

- văruirea pomilor din parcuri, străzi etc.;

- amenajarea unor alei pietonale;

II. Iarnă:

- deszăpezirea/ măturarea trotuarelor, aleilor din toate parcurile Municipiului Lupeni;

- deszăpezirea pentru asigurarea accesului în zone greu accesibile din municipiul Lupeni;

- deszăpezirea/ măturarea în parcările Municipiului Lupeni;

Lupeni, 

